Patvirtinta

Klaipėdos rajono savivaldybės tarybos

2018 m. rugsėjo 28 d.

sprendimu Nr. T11-

**SAVIVALDYBĖS PRISIDĖJIMO PRIE FIZINIŲ AR JURIDINIŲ ASMENŲ, PAGEIDAUJANČIŲ SKIRTI LĖŠŲ KLAIPĖDOS RAJONO SAVIVALDYBĖS VIETINĖS REIKŠMĖS KELIŲ JUOSTOJE ESANTIEMS KELIŲ STATINIAMS PROJEKTUOTI, REMONTUOTI, TAISYTI, KELIŲ SU ŽVYRO DANGA DULKĖJIMUI MAŽINTI, PASIŪLYMŲ TEIKIMO, VERTINIMO IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Fizinių ar juridinių asmenų (toliau – pareiškėjas), pageidaujančių skirti lėšų Klaipėdos rajono savivaldybės vietinės reikšmės kelių juostoje esantiems kelių statiniams, kelių su žvyro danga dulkėjimo mažinimo programos vykdymui, pasiūlymų teikimo, vertinimo, pripažinimo tinkamais įgyvendinti tvarkos aprašas (toliau – tvarkos aprašas) nustato fizinių ar juridinių asmenų, pageidaujančių skirti lėšų šių asmenų siūlomiems Klaipėdos rajono vietinės reikšmės kelių juostoje esantiems kelių statiniams projektuoti, rekonstruoti, taisyti (remontuoti) be naujų žemės sklypų įsigijimo (toliau – kelių projektas), pasiūlymų teikimo, vertinimo ir pripažinimo tinkamais įgyvendinti tvarką.

2. Kelių projektas gali būti finansuojamas tik fizinių ar juridinių asmenų perduodamomis lėšomis arba bendromis fizinių ar juridinių asmenų ir Klaipėdos rajono savivaldybės biudžeto lėšomis. Jei kelių projektas yra dalinai finansuojamas iš metinės (atitinkamų metų) programos finansavimo lėšų naudojimo sąmatos, tačiau kelių projekto įgyvendinimo terminas apima kelių biudžetinių metų laikotarpį, metinėje programos finansavimo lėšų naudojimo sąmatoje nepakanka lėšų kelių projektui įgyvendinti, užtrunka viešųjų pirkimų procedūros, kelių projekto darbų įgyvendinimas ar kt., kelių projektas prioriteto tvarka finansuojamas iš sekančių metų programos finansavimo lėšų naudojimo sąmatos.

3. Klaipėdos rajono savivaldybės biudžeto lėšų dalis programos finansavimo lėšų naudojimo sąmatoje metams numatoma iki 200 000,00 eurų (arba didesnė patvirtinta Klaipėdos rajono savivaldybės tarybos).

4. Šiame tvarkos apraše vartojamos sąvokos:

4.1. **kvietimas** – Klaipėdos rajono savivaldybės administracijos (toliau – Savivaldybės) pasiūlymas fiziniams ar juridiniams asmenims perduoti jų planuojamas skirti lėšas kelių projektui įgyvendinti;

4.2. **pareiškėjas** – fizinis ar juridinis asmuo, teikiantis pasiūlymus perduoti lėšas kelių projektui įgyvendinti;

4.3. **pasiūlymas** – fizinio ar juridinio asmens raštu pateiktų dokumentų, kuriais siūloma perduoti lėšas kelių projektui įgyvendinti, visuma.

5. Kitos sąvokos apibrėžtos Lietuvos Respublikos kelių įstatyme, Lietuvos Respublikos statybos įstatyme ir kituose teisės aktuose.

**II SKYRIUS**

**PAsiūlymų TEIKimAS**

6. Savivaldybė savo svetainėje (http://www.klaipedos-r.lt/) ir vietinėje spaudoje kasmet, *rugsėjo 1-30**dienomis* paskelbia kvietimą fiziniams ar juridiniams asmenims teikti pasiūlymus ateinantiems ataskaitiniamsmetams ir skirti lėšas vietinės reikšmės kelių juostoje esantiems objektams projektuoti, rekonstruoti, taisyti (remontuoti), kuriuos įgyvendinus būtų pagerintos ir palengvintos eismo ir naudojimosi vietinės reikšmės keliais sąlygos. Kvietimas papildomai gali būti skelbiamas ir kituose leidiniuose, internete ar kitais būdais.

7. Pasiūlymus pareiškėjai gali teikti nuo kvietimo paskelbimo ikilapkričio 1 dienos. Pasiūlymai teikiami Savivaldybei tiesiogiai, paštu, faksu ar elektroniniu paštu elektroniniu dokumentu, pasirašytu elektroniniu parašu, atitinkančiu Lietuvos Respublikos elektroninio parašo įstatymo reikalavimus.

8. Pasiūlyme turi būti nurodyti ir pridėti atitinkami dokumentai:

8.1. planuojamo remontuoti kelio (gatvės) aprašymą (kelias/gatvė, kelio Nr., ilgis, plotis, planuojami atlikti darbai ir pareiškėjo nuomone kita svarbi informacija )

8.2. kelių projekto įgyvendinimo vieta, tikslas, nauda; paaiškinantys, kokią įtaką projekto įgyvendinimas darys bendrai rajono susisiekimo infrastruktūrai, socialinei gerovei ir saugiam eismui vietinės reikšmės kelyje;

8.3. pagal aprašymą paruoštą preliminarią rangos darbų sąmatą (su PVM ir be jo), apytikslės kainos nustatymui;

8.4. siūlomas perduoti lėšų dydis (eurais ir procentais nuo preliminarios viso projekto vertės su PVM);

9. Pareiškėjai su pasiūlymu ir privalomais pateikti dokumentais gali pateikti ir kitus papildomus dokumentus, kurie, jo manymu, gali būti svarbūs vertinant kelių projektą.

10. Iškilus specifiniams su pasiūlymo vertinimu ir (arba) kelių projekto vykdymu ar pareiškėjo veikla susijusiems klausimams, Savivaldybė gali prašyti pateikti papildomų dokumentų.

**III SKYRIUS**

**PASIŪLYMŲ VERTINIMAS IR KELIŲ PROJEKTŲ PRIPAŽINIMAS TINKAMAIS ĮGYVENDINTI**

11. Pasiūlymams vertinti Klaipėdos rajono savivaldybės administracijos direktoriaus įsakymu sudaroma komisija, kuri nuo lapkričio 1 d. iki gruodžio 10 d. išnagrinėja ir įvertina pasiūlymų atitiktis šio aprašo 12 punkto reikalavimams, 14 punkte nustatytiems kriterijams ir jų lyginamiesiems svoriams pateiktus pasiūlymus.

12. Gautų pasiūlymų pirminis vertinimas (I etapas):

12.1. projekto tikslas – naudoti lėšas vietinės reikšmės kelių ir gatvių tinklui rekonstruoti, taisyti (remontuoti);

12.2. atitiktis kitiems teisės aktams;

12.3. techninė galimybė įgyvendinti pasiūlymą;

12.4. objektas aptarnauja švietimo, vaikų ugdymo ir užimtumo, socialines paslaugas teikiančias  įstaigas arba tarnauja ne mažiau kaip 20 objektų (namų ūkių (sodybų), ir 50 gyventojų, deklaravusių  gyvenamąją vietą pagal adresą.

12.5. siūlomų perduoti lėšų dydžio tinkamumas, t. y. pareiškėjo siūlomos perduoti lėšos sudaro ne mažiau kaip 50 procentų kelių projekto, rekonstravimo, taisymo (remonto) vertės.

13. Pasiūlymai, kurie neatitinka tvarkos aprašo 12 punkte nustatytų reikalavimų, yra atmetami. Per 5 (penkias) darbo dienas nuo sprendimo atmesti pasiūlymą priėmimo dienos, sprendimas išsiunčiamas pareiškėjui registruotu laišku. Sprendime turi būti nurodytos atmetimo priežastys.

14. *Jeigu nustatoma, kad pasiūlymai atitinka šio aprašo 12 punkte nustatytus reikalavimus, tada pasiūlymai vertinami pagal 13 balų sistemą (II etapas). Pasiūlymų įvertinimo balas apskaičiuojamas pagal formulę:*

*Kn – Kf + Kx, kur:*

*Kn – pasiūlymų įvertinimo balas;*

*Kf – kelių projekto finansavimo kriterijus, jeigu kelių projektą siūloma finansuoti 100 procentų pareiškėjo perduodamomis lėšomis Kf = 8,0 (balai), o jeigu kelių projektą siūloma finansuoti bendromis pareiškėjo ir programos finansavimo lėšų naudojimo sąmatoje kelių projektams skiriamomis lėšomis, įvertinus galimybę skirti lėšų iš programos finansavimo lėšų naudojimo sąmatos, kelių projekto finansavimo kriterijus Kf parenkamas pagal tvarkos aprašo priedą Nr.1;*

*Kx – kelių projekto naudingumo kriterijus: Kx = K1 + K2 + K3, kur*

*K1 – teigiama kelių projekto įtaka saugiam eismui (šaligatviai, pėsčiųjų takai, pėsčiųjų perėjos, autobusų sustojimai, pavojingų kelio ruožų apšvietimas, greičio slopinimo priemonės) tame kelyje K1 = 0 ÷ 2,0 (balai);*

*K2 – teigiama kelių projekto nauda Klaipėdos rajono socialinei gerovei (bus saugesnė ir sveikesnė aplinka, kelias (gatvė) eismo dalyvius tiesiogiai ves prie visuomeninių objektų: švietimo įstaigų, institucijų, kultūros centrų, lankytinų vietų). K2 = 0 ÷ 1,0 (balai);*

*K3 – susiekimo infrastruktūra tarnauja ne mažiau kaip 20 objektų skirtingu adresu, namų ūkių (sodybų), ir 50 gyventojų, deklaravusių  gyvenamąją vietą pagal adresą, K3 = 0-2.0 (balai).*

15. Įvertinusi pasiūlymus, komisija parengia išvadas dėl kiekvieno pasiūlymo pripažinimo tinkamu įgyvendinti. Jeigu komisija nustato, kad kelių projektas gali būti finansuojamas bendromis pareiškėjo ir programos finansavimo lėšomis, išvadoje dėl pasiūlymo tinkamumo įgyvendinti kartu siūlo pritarti lėšų skyrimui procentiškai nuo sąmatos sudarytos pagal parengtą projektą.

16. Komisija per 10 (dešimt) darbo dienų nuo šio aprašo 11 punkte numatyto termino pabaigos sudaro bendrą pasiūlymų eilę, į kurią įtraukiami tik tie pasiūlymai, kurių įvertinimo balas yra ne mažesnis nei 4,9 balo, ir pateikia Klaipėdos rajono savivaldybės direktoriui bendrą pasiūlymų eilę, bei išvadas dėl šių pasiūlymų pripažinimo tinkamais*.*

17. Jei keli pasiūlymai surenka vienodą įvertinimo balą *Kn*, pirmenybė teikiama tiems pasiūlymams, kurių teigiama įtaka Klaipėdos rajono susisiekimo infrastruktūrai *(K3)* yra didesnė. Jei ir šis kriterijus neleidžia nustatyti pirmumo teisės, pirmenybė teikiama tam pasiūlymui, kuris buvo pateiktas anksčiau.

18. Klaipėdos rajono savivaldybės pasiūlymų vertinimo komisija įvertina pasiūlymus bei sudaro sąrašą. Administracijos direktorius parengia Klaipėdos rajono savivaldybės tarybos sprendimo projektą dėl pasiūlymo(-ų) pripažinimo tinkamu(-ais) įgyvendinti ir dėl lėšų skiriamų iš programos finansavimo lėšų naudojimo viešojo pirkimo metu parinkto rangovo patvirtintos sąmatos dydžio, remdamasis komisijos sudarytu bendru pasiūlymų sąrašu. Šis sprendimo projektas teikiamas svarstyti Klaipėdos rajono savivaldybės tarybai.

19. Klaipėdos rajono savivaldybės tarybai pripažinus pasiūlymą(-us) tinkamu(-ais) įgyvendinti, Savivaldybė siūlo pareiškėjui per 10 (dešimt) darbo dienų sudaryti kelių projekto finansavimo sutartį (2 priedas), įgalina pareiškėją parengti remontuojamo kelio (gatvės) projektinę dokumentaciją ir praneša viešojo pirkimo pradžios datą iki kurios pareiškėjas turi pervesti 50% preliminarios projekto įgyvendinimui lėšų sumos į Savivaldybės pajamų įmokų sąskaitą. Sudarius sutartį, gavus parengtą projektą ir 50% skaičiuotinų lėšų Savivaldybė organizuoja kelių projekto įgyvendinimą, Lietuvos Respublikos viešųjų pirkimo įstatymo bei kitų teisės aktų nustatyta tvarka.

20. Parinkus kelių projekto įgyvendinimo rangovą ir nustačius tikslią kelių projekto įgyvendinimo darbų kainą, šalys patikslina savo įmokų dalis (procentais) ir užfiksuoja tai dvišaliu susitarimu kuris yra finansavimo sutarties priedas. Kelių projekto finansavimui sutartą perduoti lėšų dalį Pareiškėjas per 5 (penkias) darbo dienas privalo įmokėti į Savivaldybės pajamų įmokų sąskaitą.

21. Neįvykdyti, bet Klaipėdos rajono taryboje pripažinti tinkamais įgyvendinti projektai, be atskiro tarybos sprendimo perkeliami į kitų kalendorinių metų sudarytos eilės priekį.

**IV SKYRIUS**

**ATSAKOMYBĖ**

21. Už pasiūlyme ir kituose dokumentuose pateiktų duomenų teisingumą atsako juos pateikęs pareiškėjas.

22. Už informavimą lėšų skyrimo klausimais, pasiūlymo ir kitų dokumentų priėmimą ir registravimą, jų patikrą, pasiūlymų įvertinimo objektyvumą, perduotų lėšų apskaitą atsako Savivaldybės administracijos direktorius.

**V SKYRIUS**

**BAIGIAMOSIOS NUOSTATOS**

23. Su lėšų skyrimu susiję, bet šiame tvarkos apraše nereglamentuoti, klausimai sprendžiami vadovaujantis teisės aktais.

24. Šis tvarkos aprašas gali būti pakeistas ar panaikintas Klaipėdos rajono savivaldybės tarybos sprendimu.

Savivaldybės prisidėjimo prie fizinių ar juridinių asmenų, pageidaujančių skirti lėšų Klaipėdos rajono savivaldybės vietinės reikšmės kelių juostoje esantiems kelių statiniams projektuoti, remontuoti, taisyti, kelių su žvyro danga dulkėjimui mažinti, pasiūlymų teikimo, vertinimo ir finansavimo tvarkos aprašo

1 priedas

**kelių projekto finansavimo kriterijaus *Kf* reikšmės**

| Pareiškėjo lėšos, proc. | Kelių projekto finansavimo kriterijus *Kf* |
| --- | --- |
| 100 | 8,00 |
| 99 | 7,71 |
| 98 | 7,42 |
| 97 | 7,13 |
| 96 | 6,84 |
| 95 | 6,55 |
| 94 | 6,26 |
| 93 | 5,97 |
| 92 | 5,68 |
| 91 | 5,39 |
| 90 | 5,10 |
| 89 | 4,92 |
| 88 | 4,74 |
| 87 | 4,56 |
| 86 | 4,38 |
| 85 | 4,20 |
| 84 | 4,02 |
| 83 | 3,84 |
| 82 | 3,66 |
| 81 | 3,48 |
| 80 | 3,30 |
| 75–79 | 2,75 |
| 70–74 | 2,20 |
| 65–69 | 1,80 |
| 60–64 | 1,40 |
| 55–59 | 1,15 |
| 50–54 | 0,90 |

Fizinių ar juridinių asmenų, kitų organizacijų ir jų padalinių, pageidaujančių skirti lėšų Klaipėdos rajono savivaldybės vietinės reikšmės kelių juostoje valstybinėje žemėje esantiems kelių statiniams,kelių su žvyro danga dulkėjimo mažinimo programos vykdymui, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašo

2 priedas

**F I N A N S A V I M O S U T A R T I S**

20­­­­­­\_\_\_ m. \_\_\_\_\_\_\_\_\_\_\_\_\_\_d. Nr.

Gargždai

Klaipėdos rajono savivaldybė, įstaigos kodas 188773688, kurios registruota buveinė yra Klaipėdos g. 2, LT-96130 Gargždai*,* duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Administracijos direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Savivaldybė) ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ asmens/įmonės kodas \_\_\_\_\_\_\_\_\_\_\_\_\_\_\_\_\_, gyvenantis/ esantis\_\_\_\_\_\_\_\_\_\_ , atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (toliau – Pareiškėjas), sutartyje vadinamos Šalimis (toliau – Šalys), sudarė šią finansavimo sutartį (toliau – Sutartis).

**Vadovaudamosis** Fizinių ar juridinių asmenų, pageidaujančių skirti lėšų Klaipėdos rajono savivaldybės vietinės reikšmės kelių juostoje valstybinėje žemėje esantiems kelių statiniams, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašu, patvirtintu Klaipėdos rajono savivaldybės tarybos 2018 m. rugsėjo 28 d. sprendimu Nr. T11-  **„D**ėl fizinių ar juridinių asmenų, pageidaujančių skirti lėšų Klaipėdos rajono savivaldybės vietinės reikšmės kelių juostoje valstybinėje žemėje esantiems kelių statiniams, kelių su žvyro danga dulkėtumo mažinimo programos vykdymui, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašo patvirtinimo“

**atsižvelgdamos** į tai, kad pagal Lietuvos Respublikos kelių įstatymo nuostatas

* vietinės reikšmės keliai priklauso Klaipėdos rajono savivaldybei;
* Savivaldybės vietinės reikšmės kelių projektavimo, rekonstravimo, taisymo (remonto) darbus organizuoja ir užsakovo funkcijas atlieka Klaipėdos rajono savivaldybės administracija, susitarė ir sudaro šią finansavimo sutartį (toliau – Sutartis).

**Sutartyje vartojamos sąvokos** atitinka sąvokas, vartojamas Lietuvos Respublikos kelių įstatyme, Klaipėdos rajono savivaldybės tarybos 2018 m. rugsėjo 28 d. sprendimo Nr. T11- **„D**ėl fizinių ar juridinių asmenų, pageidaujančių skirti lėšų Klaipėdos rajono savivaldybės vietinės reikšmės kelių juostoje valstybinėje žemėje esantiems kelių statiniams, kelių su žvyro danga dulkėtumo mažinimo programos vykdymui, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašo“, bei kituose teisės aktuose.

**I. SUTARTIES DALYKAS**

1. Savivaldybė ir Pareiškėjas susitaria bendromis lėšomis įgyvendinti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kelio projektą. *(kelio pavadinimas, vieta)*

**II. ŠALIŲ TEISĖS IR PAREIGOS**

1. Savivaldybė įsipareigoja:
   1. Savivaldybė įsipareigoja organizuoti ir koordinuoti kelio projekto įgyvendinimą Sutartyje nurodytomis sąlygomis ir terminais ir skirti dalį lėšų kelių projekto įgyvendinimui iš programos finansavimo lėšų naudojimo sąmatos.
   2. pagal teisės aktuose nustatytus reikalavimus suderinti Pareiškėjo parengtą projekto projektinę dokumentaciją.
   3. per įmanomai trumpiausius terminus patvirtinti valstybinėje žemėje esančių kelių projektų projektinę dokumentaciją ir gauti statybą leidžiantį dokumentą;
   4. gavus statybą leidžiantį dokumentą, Lietuvos Respublikos viešųjų pirkimų įstatymo nustatyta tvarka parinkti Rangovą;
   5. užtikrinti (vykdyti) statybos techninę priežiūrą;
   6. organizuoti kelių projekto statybos užbaigimo procedūras Lietuvos Respublikos statybos įstatymo ir kitų teisės aktų nustatyta tvarka;
   7. užtikrinti kelių projekto įregistravimą Nekilnojamojo turto registre (esant poreikiui);
   8. apskaityti Pareiškėjo pervestas lėšas papildomoje tikslinėje Kelių priežiūros ir plėtros programos finansavimo lėšų naudojimo sąmatoje.
   9. parengti atitinkamą teritorijų planavimo dokumentą (detalųjį ar specialųjį planą ir pan.) tais atvejais, kai vadovaujantis teisės aktais Objekto darbams tokį dokumentą būtina parengti.
2. Pareiškėjas įsipareigoja:
   1. Pagal Klaipėdos rajono savivaldybės įgaliojimą parengti remontuojamo kelio (gatvės) projektinę dokumentaciją.
   2. Pareiškėjas įsipareigoja, skirti lėšų kelio projektui įgyvendinti;
   3. per 20 (dvidešimt) darbo dienų nuo sutarties sudarymo pervesti 50% skaičiuotinų projekto įgyvendinimui lėšų į Klaipėdos rajono savivaldybės administracijos banko sąskaitą.
   4. per 10 (dešimt) darbo dienų nuo Savivaldybės pranešimo apie parinktą Rangovą gavimo dienos patikslina su savivaldybe įmokų dalis (procentais), užfiksuoja tai dvišaliu susitarimu, kuris yra finansavimo sutarties priedas ir nustatytą lėšų dalį įmoka į Klaipėdos rajono savivaldybės administracijos banko sąskaitą.
3. Tuo atveju, jeigu Pareiškėjas pažeidžia sutarties 2.2 punkte nurodytus terminus ir /ar neperveda sutartos papildomų lėšų sumos į Klaipėdos rajono savivaldybės administracijos banko sąskaitą, privalo nedelsdamas (ne vėliau kaip per 3 (tris) darbo dienas) raštu apie tai informuoti Savivaldybę ir nurodyti konkrečias priežastis ir pažeidimo pašalinimo terminus.
4. Savivaldybė turi teisę vienašališkai nutraukti sutartį, jei Pareiškėjas nevykdo ar netinkamai vykdo savo įsipareigojimus, apie tai raštiškai informavusi Pareiškėją prieš 5 (penkias) darbo dienas.
5. Šalių susitarimu ar Savivaldybei vienašališkai nutraukus sutartį, Savivaldybė grąžina Pareiškėjui per 20 (dvidešimt) darbo dienų, Pareiškėjo pervestas lėšas Savivaldybei.
6. Pareiškėjas turi teisę vienašališkai nutraukti sutartį, jei Savivaldybė nevykdo ar netinkamai vykdo savo įsipareigojimus, apie tai raštiškai informavęs Savivaldybę prieš 5 (penkias) darbo dienas.
7. Savivaldybė savo įsipareigojimus pagal sutartį pradeda vykdyti etapais, kai Pareiškėjas 2.3. ir 2.4. punktuose numatytas lėšas perveda į Klaipėdos rajono savivaldybės administracijos banko sąskaitą.
8. Šalys susitaria, kad Sutartyje nustatytą Objekto įgyvendinimą atlikti per įmanomai trumpiausius terminus:
   1. Projektavimo ir rangos darbai atliekami per trumpiausią laiką, bet ne ilgiau nei 36 mėn.

**III SKYRIUS**

**SUTARTIES GALIOJIMAS, PAKEITIMAS IR NUTRAUKIMAS**

1. Ši Sutartis įsigalioja nuo jos pasirašymo ir galioja iki visiško Šalių įsipareigojimų įvykdymo.
2. Šalys susitaria, kad Sutartis gali būti pakeista ar nutraukta rašytiniu abiejų Šalių susitarimu, taip pat Savivaldybės ar Pareiškėjo nutraukta vienašališkai, jeigu Savivaldybė ar Pareiškėjas nevykdo savo įsipareigojimų.
3. Visi šios Sutarties pakeitimai ir papildymai galioja, jeigu jie yra sudaryti raštu ir pasirašyti abiejų Šalių ar jų įgaliotų atstovų.

**IV SKYRIUS**

**GINČŲ SPRENDIMO TVARKA**

1. Jei viena Šalis pažeidžia šią Sutartį, tai nukentėjusioji Šalis turi teisę pareikšti kitai Šaliai pretenziją raštu, nurodydama protingą terminą, per kurį toji Šalis turi imtis priemonių pašalinti Sutarties pažeidimą.
2. Šalys susitaria, kad ginčai, kylantys iš Sutarties, sprendžiami derybų keliu. Jeigu ginčai, nesutarimai ar reikalavimai negali būti išspręsti derybų keliu, tai Šalys sprendžia juos Lietuvos Respublikos įstatymų nustatyta tvarka.

**V SKYRIUS**

**NENUGALIMOS JĖGOS APLINKYBĖS**

1. Šalis gali būti visiškai ar iš dalies atleidžiama nuo atsakomybės dėl nenugalimos jėgos (*force majeure*) pagal Lietuvos Respublikos civilinį kodeksą, jeigu Šalis nedelsdama pranešė kitai Šaliai apie kliūtį ir jos poveikį įsipareigojimų vykdymui.
2. Nenugalima jėga (*force majeure*) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga *(force majeure)* tai pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba pažeidžia savo prievoles.
3. Nenugalimos jėgos *(force majeure)* aplinkybės turi būti patvirtintos Lietuvos Respublikos civilinio kodekso (Žin., 2000, Nr. [74-2262](http://www3.lrs.lt/pls/inter/dokpaieska.showdoc_l?p_id=107687)), Lietuvos Respublikos Vyriausybės 1996-07-15 nutarimo Nr.840 „[Dėl atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo](http://www3.lrs.lt/pls/inter3/dokpaieska.showdoc_l?p_id=29724&p_query=&p_tr2=2)“ (Žin.,1996, Nr. 68-1652) ir Lietuvos Respublikos Vyriausybės 1997-03-13 nutarimo Nr. 222 „ Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ (Žin.,1997, Nr. 24-556) ir juos pakeičiančių teisės aktų nustatyta tvarka.

**VI SKYRIUS**

**BAIGIAMOSIOS NUOSTATOS**

1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami faksu, elektroniniu paštu, jų originalus visais atvejais įteikiant Klaipėdos rajono savivaldybės ir (ar) Pareiškėjo atstovams asmeniškai ir pasirašytinai ar siunčiami registruotuoju laišku, ar per kurjerį kiekvienam iš jų Sutartyje nurodytu atitinkamu adresu.
2. Šalys pareiškia ir garantuoja viena kitai, kad sudarydamos Sutartį, jos nepažeidžia jokių sutarčių ar kitokių įsipareigojimų trečiųjų asmenų atžvilgiu. Šiai Sutarčiai sudaryti nereikia gauti jokių trečiųjų asmenų sutikimų.
3. Sutarties pakeitimai ar papildymai įforminami atskiru rašytiniu šalių susitarimu ir tampa neatskiriama šios Sutarties dalimi.
4. Šalys vykdo šią Sutartį pasitikėdamos viena kita ir vadovaudamosi gera valia, protingumo ir sąžiningumo kriterijais.
5. Šalys Sutartį perskaitė, suprato jos turinį, pasekmes ir tai paliudydamos bei niekieno neverčiamos pasirašė šią Sutartį dviem egzemplioriais lietuvių kalba. Abu egzemplioriai turi vienodą teisinę galią. Sutarties Šalys turi po vieną šios Sutarties egzempliorių.
6. Sutarties priedai yra neatskiriama šios Sutarties dalis.
7. Sutarties priedai:
   1. 1 priedas. Pasiūlymas;

**VII SKYRIUS**

**ŠALIŲ REKVIZITAI IR PARAŠAI**

|  |  |
| --- | --- |
| **Savivaldybė:**  Klaipėdos rajono savivaldybė  Į.k. 188773688  Adresas: Klaipėdos g. 2,  LT-96130 Gargždai  Tel. (8 46) 47 20 25; (8 46) 47 20 21,  faks. (8 46) 47 20 05  El. p. savivaldybe@klaipedos-r.lt  A.s. LT93 4010 0402 0007 4303  AB bankas „DnB“.  Direktorius  \_\_\_\_\_\_\_\_\_\_\_\_\_\_\_\_\_\_\_ (parašas)  **A.V.** | **Pareiškėjas:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **A. V.** |